***ПРОЕКТ!***

***ДОГОВОР***

Днес, ……………….2017 г., в гр. София, между:

***СОФИЙСКА ОПЕРА И БАЛЕТ***, с ЕИК 000670805, със седалище и административен адрес в гр. София, бул. „Дондуков” №30, представлявана от акад. Пламен Иванов Карталов – Директор на Софийска опера и балет и Юлиана Койчева – главен счетоводител, наричана по-долу за краткост „***ВЪЗЛОЖИТЕЛ***“

и

***„.....................................................................................................................”***, вписано в Търговския регистър при Агенцията по вписванията с ЕИК ............................................, със седалище и адрес на управление в ....................................................................................., представлявано от ..........................................................................................., в качеството си на ................................................., наричано по-долу за краткост „***ИЗПЪЛНИТЕЛ***”,

се сключи настоящия договор за следното:

**І. ПРЕДМЕТ НА ДОГОВОРА**

***Чл.1.*** ВЪЗЛОЖИТЕЛЯТвъзлага, а ИЗПЪЛНИТЕЛЯТ приема да осигурява самолетни билети за превоз на пътници и багаж в икономична класа в страната и чужбина по дестинации, посочени от Възложителя и да предоставя съпътстващи услуги за нуждите на Софийска опера и балет, при условията на настоящия договор, представеното Техническо предложение за изпълнение на поръчката (приложение № 1) и Техническата спецификация на ВЪЗЛОЖИТЕЛЯ, (приложение № 3), представляващи неразделна част от договора.

***Чл.2.*** ИЗПЪЛНИТЕЛЯТ доставя самолетните билети и придружаващи ги медицински застраховки по електронен път или на адрес: гр. София, бул. „Дондуков” № 30, или на друг посочен от ВЪЗЛОЖИТЕЛЯ адрес в гр. София, при отправено писмено искане за това.

**ІІ. ВЪЗЛАГАНЕ И ПОСЛЕДОВАТЕЛНОСТ ЗА ИЗПЪЛНЕНИЕ НА ДЕЙНОСТИТЕ ПО ДОГОВОРА**

***Чл.3. (1)*** Всяка отделна услуга, предмет на настоящия договор, се изпълнява въз основа на писмени заявки за резервация, с посочени обхват и срок и потвърждения за доставка на самолетни билети, отправени от ВЪЗЛОЖИТЕЛЯ по електронната поща на ИЗПЪЛНИТЕЛЯ, чрез определените от него длъжностни лица.

***(2)*** ИЗПЪЛНИТЕЛЯТ приема заявки за самолетните билети, отправени му от ВЪЗЛОЖИТЕЛЯ на следния адрес: ....................................................................., тел.: .............., мобилен телефон: .........................., факс: ......................, e-mail: ..............................., лице/а за контакт: ................................................................................................, като осигурява възможност за приемането им в следния часови диапазон в работни дни: 08:00 ч. - 18:00 ч.

При необходимост, в извънредни случаи, заявки трябва да могат да бъдат приемани и извън указаното работно време, включително през почивни и празнични дни, по 24 часа в денонощието, 365 дни в годината.

***(3)*** ВЪЗЛОЖИТЕЛЯТ, чрез определеното длъжностно лице по договора, индивидуализирано в чл. 22, ал. 1, т. 1 подава заявки по електронната поща на ИЗПЪЛНИТЕЛЯ, посочена в ал. 1.

***(4)*** ИЗПЪЛНИТЕЛЯТ, чрез определеното/ните от него в чл. 22, ал. 1, т. 2 лице/а трябва да предоставя отговор на заявките на ВЪЗЛОЖИТЕЛЯ писмено по електронна поща, в рамките на договорения в чл. 5, ал. 1 срок. Отговорът следва да съдържа най-малко: минимален брой подходящи връзки за съответните дестинации, като се представят най – малко два варианта за пътуване по заявената дестинация (маршрути и превозвачи) и с възможно най – ниски тарифи на авиокомпаниите към датата на пътуването, посочени цени на самолетните билети, съдържащи подробна разбивка на включените такси, дата и срок на валидност на предложената резервация и посочените в нея цени.

***(5)*** ВЪЗЛОЖИТЕЛЯТ, чрез определеното длъжностно лице по договора изпраща потвърждение на електронния адрес на ИЗПЪЛНИТЕЛЯ, като посочва предпочитания вариант за реализиране на пътуването.

***(6)*** ИЗПЪЛНИТЕЛЯТ изпраща на ВЪЗЛОЖИТЕЛЯ резервацията по потвърдената заявка в съответствие със срока по чл.5, ал. 2.

***(7)*** ИЗПЪЛНИТЕЛЯТ задължително придружава всеки самолетен билет с медицинска застраховка на пътуващите лица, валидна за срока на престоя по съответната дестинация.

***(8)*** ИЗПЪЛНИТЕЛЯТ доставя билета/ите и придружаващата ги медицинска застраховка на ВЪЗЛОЖИТЕЛЯ по електронен път в посочените в чл. 5, ал. 3 – ал. 5 срокове. От електронния (разпечатания) билет следва да се видни тарифата, летищните и други такси и таксата за обслужване при издаване на самолетен билет.

***(9)*** В случаите на издаване на самолетни билети на хартиен носител, предаването им се удостоверява с приемо-предавателен протокол, подписан без забележки, в два екземпляра от определените от Страните лица по настоящия договор.

**III. СРОКОВЕ ПО ДОГОВОРА**

***Чл.4.*** ***(1)*** Настоящият договор влиза в сила от датата на подписването му от страните.

***(2)*** Срокът за изпълнение на услугите, предмет на настоящето възлагане е от датата на влизането му в сила и е със срок до сбъдване първо по време на което и да е от следните условия:

- ***12 (дванадесет) месеца*** от датата подписването му, или

- достигане на пределната стойност на поръчката в размер на ***67 000 лв. (шестдесет и седем хиляди лева), без вкл. ДДС.***

***Чл. 5. (1)*** При отправена му от ВЪЗЛОЖИТЕЛЯ по електронна поща заявка за резервация на самолетни билети, ИЗПЪЛНИТЕЛЯТ трябва да предостави писмен отговор/оферта ***до ........... (..................) минути*** (*максимум 60 (шестдесет) минути)* от постъпване на конкретната заявка.

***(2)*** След потвърждаване на заявката за конкретната резервация на самолетен билет, копие от направената резервация се изпраща по електронната поща на ВЪЗЛОЖИТЕЛЯ в рамките ***на ................ (.............................) минути*** (*максимум 30 (тридесет) минути).*

***(3)*** Срокът за изпълнение на всяка конкретна потвърдена заявка (издаване на билет и медицинска застраховка) е ***........... (...................) часа*** *(най-късно до 2 (два) часа)* от получаване по електронен път на потвърждението на Възложителя за издаване на билета. Изпълнителят доставя билетите и придружаващата ги медицинска застраховка на Възложителя по електронен път в посочения в предходното изречение срок.

***(4)*** При извънредни обстоятелства, ИЗПЪЛНИТЕЛЯТ се задължава да извършва посочените в ал. 3 дейности и в по-кратък срок.

***(5)*** Когато е необходимо, билетите да бъдат предадени на хартиен носител (разпечатани), те, заедно с придружаващата ги медицинска застраховка се доставят в рамките на ***................ (...................) часа*** *(до 24 (двадесет и четири) часа*) на адреса на ВЪЗЛОЖИТЕЛЯ в гр. София, бул. „Дондуков“ № 30, или на друг посочен от Възложителя адрес в гр. София, а при спешни пътувания и в по-кратък срок.

Разходите за доставка на билетите и придружаващата ги медицинска застраховка са за сметка на ИЗПЪЛНИТЕЛЯ.

**IV. ЦЕНИ И НАЧИН НА ПЛАЩАНЕ**

***Чл.6.*** ***(1)*** Максималният размер на финансовия ресурс, определен от ВЪЗЛОЖИТЕЛЯ за изпълнение на настоящия договор е ***67 000 лв. (шестдесет и седем хиляди лева), без вкл. ДДС.***

***(2)*** ВЪЗЛОЖИТЕЛЯТне се задължава да заяви самолетни билети за цялата стойност, посочена в предходната алинея като пределна стойност. Количеството билети, брой пътувания и дестинацията се определят от Възложителя в зависимост от конкретната необходимост.

***Чл. 7. (1)*** Таксата за издаване на самолетен билет (такса обслужване) за пътуване в икономична класа ***за дестинации в ЕС*** е в размер на ***.................... лв. (..................... лева), без вкл. ДДС***, *съответно ............................... (.........................) с ДДС*, съгласно Ценовото предложение на ИЗПЪЛНИТЕЛЯ (приложение № 2 към настоящия договор) и е еднаква за издаването на всеки самолетен билет.

***(2)*** Таксата за издаване на самолетен билет (такса обслужване) за пътуване в икономична класа ***за дестинации извън ЕС*** е в размер на ***.................... лв. (..................... лева), без вкл. ДДС***, *съответно ............................... (.........................) с ДДС*, съгласно Ценовото предложение на ИЗПЪЛНИТЕЛЯ (приложение № 2 към настоящия договор) и е еднаква за издаването на всеки самолетен билет.

***(3)*** Таксите за обслужване, в размерите, посочени в предходните алинеи включват всички разходи, свързани с осигуряването на един самолетен билет по съответната дестинация, включително предлагане на оферти/варианти за пътуване, направа/промяна на резервация, издаването на самолетния билет и медицинската застраховка, включително и на хартиен билет при невъзможност за издаването на електронен, разходите за доставката на самолетния билет до адреса на ВЪЗЛОЖИТЕЛЯ и други разходи, независимо от класата на пътуването, датата на полета, момента на изпращане/потвърждаване на заявката от ВЪЗЛОЖИТЕЛЯ, момента на изпращане/потвърждаване на резервацията от ВЪЗЛОЖИТЕЛЯ, дестинацията, авиокомпанията и други.

***(4)*** Размерите на таксите за обслужване по ал. 1 и ал. 2 не могат да надвишават препоръчваните такива от съответните авиокомпании, както и не могат да бъдат променяни за срока на действие на настоящия договор, освен при намаляване на договорените цени в интерес на ВЪЗЛОЖИТЕЛЯ, съгласно чл. 116, ал.1, т.1 от ЗОП. Начислява се една такса обслужване, независимо от броя на прехвърлянията.

***(5)*** ВЪЗЛОЖИТЕЛЯТ заплаща на ИЗПЪЛНИТЕЛЯ цената на самолетния билет, която се формира като аритметичен сбор от цената за превоз на пътник в икономична класа по маршрут „отиване и връщане”, превоз на багаж, застрахователна премия за медицинска застраховка, всички дължими летищни такси, такси за сигурност и други такси и данъци, както и такива, установени от местното законодателство.

***(6)*** Цената на самолетния билет се формира въз основа на най-ниската предлагана цена от всички представени в България авиокомпании, валидна към датата на закупуването му, увеличена със съответно договорената такса за обслужване по ал. 1 или ал. 2 на настоящия член.

***(7)*** При формиране на цените на самолетните билети, ИЗПЪЛНИТЕЛЯТ се задължава да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, договорени тарифи за групови пътувания, както и на преференциални условия, които авиокомпаниите предлагат въз основа на сключени споразумения.

***Чл. 8. (1)*** При заявка от страна на ВЪЗЛОЖИТЕЛЯ, ИЗПЪЛНИТЕЛЯТ предлага минимум два варианта на маршрути от две различни авиокомпании, в това число поне един вариант за директен полет (когато е приложимо) за реализиране на пътуването.

***(2)*** Вариантите на пътуването трябва да съдържат информация за тарифата, летищните, други такси и таксата за обслужване. След потвърждаването на конкретна заявка от страна на ВЪЗЛОЖИТЕЛЯ, ИЗПЪЛНИТЕЛЯТ няма право да променя която и да е от сумите по заявката. За осъществяването на пътуване по дадена дестинация, ИЗПЪЛНИТЕЛЯТ начислява една такса обслужване, съгласно размерите, посочени в ал. 1/ал. 2 на предходния член 7, независимо от броя прехвърляния.

***(3)*** ВЪЗЛОЖИТЕЛЯТ заплаща стойността на самолетните билети съгласно избрания от него вариант за осъществяване на пътуването.

***(4)*** След потвърждаването на резервация от страна на ВЪЗЛОЖИТЕЛЯ, ИЗПЪЛНИТЕЛЯТ няма право да откаже закупуването на самолетния билет или да изисква промяна в цената му, освен в случай на извънредни обстоятелства, възникнали след резервацията на самолетен билет, непозволяващи осъществяването на полета за съответното пътуване.

***Чл. 9. (1)*** Заплащането на закупените самолетни билети се извършва в срок до 30 (тридесет) работни дни след представяне на следните документи:

- протокол за доставка на самолетния билет и фактура за стойността му, с включени такса обслужване и всички законови такси;

- протокол за медицинската застраховка;

- двустранно подписан приемо-предавателен протокол (в случай, че самолетния билет е доставен на хартиен носител) с пълно описание на цените, на които се получават самолетните билети и такса обслужване;

- копие от самолетния билет (копие/отрязък от агентския купон);

- разпечатка на направената и потвърдена резервация съдържаща детайлна информация за полета и калкулация на цената на билета, включваща и всички дължими такси, респ. извлечение от системата за централизирано разплащане BSP за издадените самолетни билети.

***(2)*** Плащанията се извършват в български лева, по курса на БНБ в деня на закупуването на билетите, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

Банка: ...............................

***(3)*** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени, касаещи банковата сметка, посочена в ал. 2, в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

***Чл.10. (1)*** Анулирането на билети и връщане на суми по напълно или частично неизползвани такива се извършва съгласно правилата на IATA, освен ако със съответната авиокомпания не е договорено специално изключение. Сумите се възстановяват на ВЪЗЛОЖИТЕЛЯ в срок от 24 (двадесет и четири) часа след като съответната компания потвърди техния размер.

***(2)*** При всяка конкретна заявка ИЗПЪЛНИТЕЛЯТ информира писмено ВЪЗЛОЖИТЕЛЯ за пределните срокове за промяна/презаверяване/корекции (замяна на билети, промяна в датата на пътуване и др.) без настъпване на неблагоприятни за ВЪЗЛОЖИТЕЛЯ последици.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

***Чл.11.*** ВЪЗЛОЖИТЕЛЯТима право:

11.1. да изисква от ИЗПЪЛНИТЕЛЯ да изпълни доставката в срок и без отклонения и недостатъци, както и да осъществява контрол по изпълнението, вкл. и чрез получаване на разпечатка/извлечение от системата за централизирано разплащане BSP, съдържащо цената на заявените от него самолетни билети;

11.2. да откаже да приеме услугата и да не заплати възнаграждение на ИЗПЪЛНИТЕЛЯ, когато той се е отклонил от условията, поставени в конкретна заявка за осигуряване на самолетни билети, докато последният не изпълни своите задължения съгласно договора и при условие, че ВЪЗЛОЖИТЕЛЯТ все още има интерес от изпълнението на конкретната заявка;

11.3. да откаже възлагането на заявка за осигуряване на самолетни билети, в случай че получената оферта, според неговата преценка не е походяща;

11.4. в случай на извънредни обстоятелства, възникнали след закупуването на самолетен билет, непозволяващи осъществяването на пътуването, ВЪЗЛОЖИТЕЛЯТ има право да анулира резервацията или билета;

11.5. в случаите по предходните две точки (т. 11.3. и т. 11.4.), ВЪЗЛОЖИТЕЛЯТ уведомява своевременно ИЗПЪЛНИТЕЛЯ, който да съдейства за възстановяване стойността на билета.

11.6. да поиска замяна на член от екипа на ИЗПЪЛНИТЕЛЯ посочен в Списъка на персонала (приложение № 4 към настоящия договор) с друг, при констатирано неизпълнение и/или нарушение на задълженията по договора, недостатъчна квалификация и компетентност;

11.7. да предявява рекламации пред ИЗПЪЛНИТЕЛЯ за качество – недобро обслужване, ненаправени в срок резервации, неудачно избран час на полета, място, невъзможност за осигуряване на определен брой места за определен полет и др. В тези случаи ВЪЗЛОЖИТЕЛЯТ уведомява писмено ИЗПЪЛНИТЕЛЯ за установените пропуски и недостатъци в качеството на обслужването в 3 (три) дневен срок от констатирането им.

***Чл.12.*** ***(1)*** По всяко време на изпълнение на договора, ВЪЗЛОЖИТЕЛЯТ има право да изисква от ИЗПЪЛНИТЕЛЯ информация за официално оповестената цена (т.е. за достъпните за масовия потребител въздухоплавателни тарифи и такси, предлагани или публикувани под всякаква форма, включително и по Интернет), на която офериран или закупен билет е продаван от съответната авиокомпания в същия ден и час в съответстващата класа.

***(2)*** ВЪЗЛОЖИТЕЛЯТ има право да поиска от ИЗПЪЛНИТЕЛЯ писмена обосновка на цената на даден самолетен билет в определен от него срок.

***Чл.13.*** ВЪЗЛОЖИТЕЛЯТе длъжен:

13.1. да заплаща стойността на доставяните му от ИЗПЪЛНИТЕЛЯ самолетни билети, съгласно сроковете и ценовите условия на настоящия договор;

13.2. да определи свой/и упълномощен/и представител/и по договора, с цел координация и контрол на изпълнение на договора, както и за оперативен контакт с ИЗПЪЛНИТЕЛЯ;

13.3. да оказва необходимото съдействие и да осигурява информацията, необходима на ИЗПЪЛНИТЕЛЯ за качественото изпълнение на дейностите по настоящия договор;

13.4. да приема от ИЗПЪЛНИТЕЛЯ заявените самолетни билети, след подписване на двустранен протокол за тях от упълномощените лица по настоящия договор;

13.5. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна – за цени, тарифи и условия на отделните авиопревозвачи.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

***Чл.14.*** ИЗПЪЛНИТЕЛЯТима право:

14.1. да получава в срок плащанията по стойността на доставяните на ВЪЗЛОЖИТЕЛЯ самолетни билети, съобразно условията и в сроковете на настоящия договор.

14.2. да получава своевременно информация за условията на всяко конкретно пътуване.

14.3. да изисква от ВЪЗЛОЖИТЕЛЯ необходимото съдействие за осъществяване на работата по договора, включително чрез предоставяне на нужната информация и документи за изпълнение на договора.

***Чл.15.*** ИЗПЪЛНИТЕЛЯТе длъжен:

15.1. да изпълнява услугата, предмет на договора, професионално и качествено в съответствие с Техническата спецификация на ВЪЗЛОЖИТЕЛЯ, Предложението си за изпълнение на поръчката, с предложеният експертен състав и съгласно Ценово си предложение, представляващи неразделна част от този договор, както и при стриктно спазване на указанията на ВЪЗЛОЖИТЕЛЯ и съгласно условията и сроковете на настоящия договор;

15.2. да осигурява билети (икономична класа) за изгодни и удобни редовни директни полети на авиокомпании във всички дни от седмицата, а в случай, че в периода не са налични самолетни билети за конкретен директен полет до посочената дестинация - с минимален брой подходящи връзки (прекачвания) и по възможност с кратки и/или съобразени с целите на пътуването престои (вкл. часови диапазон). При липса на възможност за достигане на дадена дестинация, по изключение, ИЗПЪЛНИТЕЛЯТ може да предложи самолетни билети на нискотарифни авиокомпании или различна от икономична класа, като представи всички условия на пътуване;

15.3. да представя за конкретната заявка минимум два варианта на маршрути от две различни авиокомпании, в което число поне един вариант за директен полет (когато е приложимо) за реализиране на пътуването. ВЪЗЛОЖИТЕЛЯТ си запазва правото да избере съответен вариант, като потвърди заявката, или да изиска друг/и вариант/и, в случай, че нито един от предложените варианти не е подходящ по негова преценка. В последния случай, ВЪЗЛОЖИТЕЛЯТ информира по електронна поща ИЗПЪЛНИТЕЛЯ, като посочва мотивите за отказа си;

15.4. да осигури възможност за приемане и изпълнение на писмени заявки на ВЪЗЛОЖИТЕЛЯ за осигуряване на самолетни билети по предмета на поръчката и медицинска застраховка, посредством електронната поща (e-mail), посочена в чл. 3, ал. 2, в работни дни, в часовия диапазон 08:00-18:00 ч.,

15.5. да осигури възможност за приемане на заявки и в извън работно време, през почивните и празнични дни съгласно организацията за работа, предложена в Техническото му предложение.

15.6. да предлага възможно най-ниските нетни цени на авиокомпаниите, с оглед условията към датата на пътуването. За целта с отговора си на получена заявка той изпраща на ВЪЗЛОЖИТЕЛЯ извлечение/разпечатка от резервационната система, съдържащо информация за свободните места в съответните резервационни класи и приложимите тарифи и такси.

15.7. при извършване на самолетна резервация, да вписва договорената такса за издаване на самолетния билет и посочен от ВЪЗЛОЖИТЕЛЯ e-mail адрес, на който автоматично да бъде изпращан електронен билет от сървъра на резервационата система.

15.8. да договаря с авиокомпаниите, представени в България, специални цени (преференциални, групови и други) и условия в полза на ВЪЗЛОЖИТЕЛЯ, когато това е възможно и съществува такава практика.

15.9. да уведомява незабавно писмено ВЪЗЛОЖИТЕЛЯ при промяна на цените и/или условията на превозвачите след направена резервация, като ВЪЗЛОЖИТЕЛЯТ може да изисква доказателства за необходимостта от тези промени;

15.10. да предостави на ВЪЗЛОЖИТЕЛЯ пълна писмена обосновка на цената на даден самолетен билет, при поискване на такава, в определения му от ВЪЗЛОЖИТЕЛЯ срок.

15.11. да отбелязва в резервацията при конкретна заявка предпочитаното от Възложителя място в самолета, както и да направи всичко възможно за получаване на съответното потвърждение за това от авиокомпанията;

15.12. да се съобразява със заявките на ВЪЗЛОЖИТЕЛЯ при извънредни обстоятелства;

15.13. да предостави на ВЪЗЛОЖИТЕЛЯ освобождаване в ……………. % от дължимите по тарифни условия глоби при смяна на датата на пътуването.

15.14. да води дневник за извършените услуги в изпълнение на договора. Дневникът съдържа най-малко име на пътника, длъжност, номер на билета, дата на издаване, маршрут, дати на пътуване, цена на билета, такса обслужване, авиокомпания и номер на полет. ИЗПЪЛНИТЕЛЯТ се задължава да предоставя, при направено искане от страна на ВЪЗЛОЖИТЕЛЯ, извлечение от информацията, съдържаща се в дневника.

15.15. да предоставя в електронен вид на ВЪЗЛОЖИТЕЛЯ разпечатки/извадки от резервационната система, която ползва за всички предложени резервационни варианти;

15.16. да съхранява извлечения от резервационни и разплащателни системи и всякаква документация, свързана с изпълнение на договора най-малко за срок от пет години след приключване на договора;

15.17. при сключване на настоящия договор да предостави на ВЪЗЛОЖИТЕЛЯ в писмена форма информация за бонусните програми на авиокомпаниите. През срока на договора ИЗПЪЛНИТЕЛЯТ регулярно уведомява ВЪЗЛОЖИТЕЛЯ за други бонуси на авиокомпании и/или предлагани от тях промоционални цени на билети. ИЗПЪЛНИТЕЛЯТ е длъжен да води, следи и актуализира файлове с натрупващи се бонуси и писмено да информира ВЪЗЛОЖИТЕЛЯ за предстоящото издаване на безплатни билети въз основа на предоставена информация от авиокомпаниите-превозвачи;

15.18. да гарантира конфиденциалност (включително защита на личнита данни) на извършваните пътувания (пътници, дати, маршрути, превозвачи и др.) и да не разкрива такава информация, включително да не предоставя документи на трети лица, относно изпълнението на поръчката, както и да не използва информация, станала му известна при изпълнение на задълженията му по настоящия договор.

***Чл. 16.*** ИЗПЪЛНИТЕЛЯТ гарантира:

16.1. че ечлен или акредитиран агент на IATA, има валидна оторизация за работа в следната международна/и система/и за уреждане на плащания във въздушния транспорт ……………………(наименование на системата), както и работи с резервационна/и система/и …………………... (наименование на резервационната система) и ще поддържа това статукво за целия срок на договора.

16.2. че притежава валидна застраховка „Отговорност на туроператора” в съответствие със Закона за туризма, която ще поддържа валидна през целия период на изпълнение на договора.

***Чл.16а.*** (1) ИЗПЪЛНИТЕЛЯТ е длъжен да сключи договор за подизпълнение с подизпълнителя/подизпълнителите, посочени от него при участието му при възлагането на обществената поръчка[[1]](#footnote-2).

(2) В срок до три дни от сключването на договор за подизпълнение, както и на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща на ВЪЗЛОЖИТЕЛЯ копие на договора/допълнителното споразумение, заедно с доказателства, че са изпълнени условията на чл. 66, ал. 2, или ал. 11 от ЗОП[[2]](#footnote-3).

(3) ИЗПЪЛНИТЕЛЯТ носи пълна отговорност за действията и/или бездействията на подизпълнителя/ите си, като участието му/им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор;

(4) В отношенията си с подизпълнителя/ите, ИЗПЪЛНИТЕЛЯТ е длъжен да предвиди гаранции, че:

1. приложимите клаузи на настоящия договор са задължителни и за подизпълнителя/ите;

2. действията на подизпълнителя/ите няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;

3. при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителя/ите;

4. участието на подизпълнителя/ите ще е съобразно посоченото в офертата за участие на ИЗПЪЛНИТЕЛЯ, като замяната или включването на подизпълнител по време на изпълнение на настоящия договор ще се допуска по изключение, при обоснована от ИЗПЪЛНИТЕЛЯ необходимост за това и ако са изпълнени едновременно условията по чл. 66, ал. 11 от ЗОП.

(4) Когато изпълнената от подизпълнителя/ите част от поръчката може да бъде предадена като самостоятелен обект на ИЗПЪЛНИТЕЛЯ или директно на ВЪЗЛОЖИТЕЛЯ, възнаграждението за тази част се заплаща от ВЪЗЛОЖИТЕЛЯ на подизпълнителя/ите, при условията на раздел ІV от настоящия договор.

(5) В случая по ал. 4, ИЗПЪЛНИТЕЛЯТ се задължава да представи на ВЪЗЛОЖИТЕЛЯ отправено от подизпълнителя/ите искане за плащане, в срок до 15 (петнадесет) дни от получаването му, придружено със становище дали оспорва неговата основателност изцяло или в някоя негова част.

(6) ВЪЗЛОЖИТЕЛЯТ отказва плащане към подизпълнител, когато искането му за плащане е оспорено от ИЗПЪЛНИТЕЛЯ, до отстраняването на причините за отказа. В този случай, няма да се счита, че ВЪЗЛОЖИТЕЛЯТ е в забава на плащането.

**VII. ГАРАНЦИЯ ЗА ИЗПЪЛНЕНИЕ**

***Чл. 17.*** ИЗПЪЛНИТЕЛЯТ гарантира изпълнението на произтичащите от настоящия договор свои задължения, като при сключването му представя на ВЪЗЛОЖИТЕЛЯ гаранция за добро изпълнение на задълженията си по договора, в една от следните форми:

1. Депозит на парична сума в лева в размер на 5% от пределната стойност на договора по чл. 6, ал. 1, внесен по следната банкова сметка на ВЪЗЛОЖИТЕЛЯ:

*IBAN: BG51UBBS80023112429610*

*Банка: Обединена българска банка АД,*

***или***

2. ***Банкова гаранция*** за сума в лева, в размер на 5% от пределната стойност на договора по чл. 6, ал. 1, със срок на валидност минимум 1 (един) месец, след датата на приключване на договора. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него;

***или***

3. ***Застраховка***, която обезпечава изпълнението чрез покритие на отговорността на ИЗПЪЛНИТЕЛЯ, в размер на 5% от пределната стойност на договора по чл. 6, ал. 1, със срок на валидност минимум 1 (един) месец, след датата на приключване на договора. ИЗПЪЛНИТЕЛЯТ трябва да предостави валидни застрахователни полици, които покриват единствено рисковете, свързани с реализацията на договора, и не може да бъдат използвани за обезпечаване на отговорността на ИЗПЪЛНИТЕЛЯ по друг договор. Застраховката следва да бъде направена при застраховател, който е местно лице или е установен в държава член на ЕС, или в страна по споразумението за Европейското икономическо пространство, или в Конфедерация Швейцария, или при друг застраховател, който съгласно действащото законодателство може да осъществява застрахователна дейност на територията на Република България.

(2) В случай че банката/застрахователната компания, издала гаранцията за изпълнение на договора, бъде обявена в несъстоятелност или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯ се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция;

(3) Разходите по откриването на депозита, банковата гаранция или застраховката са за сметка на ИЗПЪЛНИТЕЛЯ, а разходите по евентуалното им усвояване - за сметка на ВЪЗЛОЖИТЕЛЯ.

(4) ВЪЗЛОЖИТЕЛЯТ задържа частично или изцяло гаранцията за добро изпълнение в случай, че:

1. ИЗПЪЛНИТЕЛЯТ не изпълни някоя от клаузите на договора;

2. в процеса на изпълнение на договора възникне спор между страните, който е внесен за решаване от компетентен съд. В този случай гаранцията се задържа до окончателното решаване на спора с влязло в сила решение.

3. в случай на удължаване на срока на договора, вследствие на непредвидени обстоятелства, като в хипотеза, че ИЗПЪЛНИТЕЛЯТ е представил на ВЪЗЛОЖИТЕЛЯ банкова гаранция/застраховка, която обезпечава изпълнението чрез покритие на отговорността на ИЗПЪЛНИТЕЛЯ, той е длъжен да удължи срока на банковата гаранция/застраховката за периода, в който е удължено времето за изпълнение на договора. За удостоверяване достоверността на факта на възникване на непредвидени обстоятелства ИЗПЪЛНИТЕЛЯТ е длъжен да представи надлежни доказателства на ВЪЗЛОЖИТЕЛЯ.

## (5) в случай, че ИЗПЪЛНИТЕЛЯТ не осигури билет за директен полет за дестинация, за която има директни полети и е установил наличието на свободни места за същия полет, ВЪЗЛОЖИТЕЛЯТ има право да усвои гаранцията за изпълнение в максималния й размер.

## (6) При точно и пълно изпълнение на задълженията по договора, гаранцията се възстановява в пълен размер в срок до 30 (тридесет) дни след изтичане срока на договора или прекратяване на действието му, след уреждането на всички финансови претенции между страните. ВЪЗЛОЖИТЕЛЯТ освобождава гаранцията за изпълнение без да дължи лихви за периода, през който средствата законно са престояли при него.

**VIІI. ИЗМЕНЕНИЕ И ПРЕКРАТЯВАНЕ НА ДОГОВОРА**

***Чл.18. (1)*** Страните по договора за обществена поръчка не могат да го изменят.

(2) Изменение на сключения договор за обществена поръчка се допуска при наличие на някоя от хипотезите и условията на чл. 116 от ЗОП и по изключение.

***Чл.19. (1)*** Настоящият договор се прекратява:

1. с изтичането на срока за изпълнението му.

2. с окончателното му изпълнение;

3. при достигане на сумата от 67 000 лв. (шестдесет и седем хиляди лева), без ДДС;

4. по взаимно съгласие между страните, изразено в писмена форма.

5. при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

6. в хипотезите на чл. 118 от Закона за обществените поръчки;

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнение или не изпълни три заявки за доставка на самолетни билети. В този случай ВЪЗЛОЖИТЕЛЯТ усвоява гаранцията за изпълнение по чл.17;

2. забави изпълнението на някое от задълженията си по договора с повече от 5 (пет) работни дни;

3. бъде лишен от право да упражнява дейността си или престане да отоваря на изискванията на ВЪЗЛОЖИТЕЛЯ, поставени като критерий за подбор в обществената поръчка, в което число, но не само: при липса на валидни сертификати, удостоверение по чл. 61 от Закона за туризма, регистрация като оператор на лични данни и др.

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. при започване на процедура по ликвидация на ИЗПЪЛНИТЕЛЯ или на член на Обединението[[3]](#footnote-4).

6. при откриване на производство за обявяване в несъстоятелност на ИЗПЪЛНИТЕЛЯ или на член на Обединението, както и при обявяване в несъстоятелност на ИЗПЪЛНИТЕЛЯ или член на Обединението[[4]](#footnote-5);

7. едностранно от ВЪЗЛОЖИТЕЛЯ ако в резултат на непредвидени обстоятелства по смисъла на §2, т. 27 от Допълнителните разпоредби на ЗОП не е в състояние да изпълни своите задължения, като изпълнените до момента на прекратяване на договора работи се заплащат от ВЪЗЛОЖИТЕЛЯ след установяване на размера им с подписване на Приемо-предавателен протокол между страните.

**IХ. САНКЦИИ И НЕУСТОЙКИ**

***Чл.20.* *(1)*** При забава на ИЗПЪЛНИТЕЛЯ, същият дължи неустойка в размер 0,5 % върху стойността на съответната заявка за всеки просрочен ден, но не повече от 20 % от нейната стойност.

***(2)*** Ако необходимостта от доставката на самолетните билети е отпаднала вследствие на забава на ИЗПЪЛНИТЕЛЯ, същият дължи неустойка в размер 25% от стойността на билетите за съответната дестинация.

 ***(3)*** При неизпълнение на приетата заявка ИЗПЪЛНИТЕЛЯТ дължи неустойка в размер на 20 % от стойността на билетите за съответната дестинация.

***(4)*** ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по посочена от него сметка;

***(5)*** В случай, че ИЗПЪЛНИТЕЛЯТ не заплати съответната стойност на начислената неустойка, ВЪЗЛОЖИТЕЛЯТ има право да прихване частично или цялостно дължимата от ИЗПЪЛНИТЕЛЯ неустойка от представената гаранция за изпълнение на договора, или от сумата за плащане;

***(6)*** В случаите, при което гаранцията за изпълнение не покрива размера на неустойките, ВЪЗЛОЖИТЕЛЯТ намалява стойността на сумата за плащане, дължима на ИЗПЪЛНИТЕЛЯ със стойността на разликата.

***(7)*** При забава на съответно плащане, ВЪЗЛОЖИТЕЛЯТ дължи неустойка в размер на 0,5 % върху стойността му за всеки просрочен ден, но не повече от 10 %.

***(8)*** Изплащането на неустойката не лишава изправната страна от правото да търси реално изпълнение и обезщетение за претърпени вреди. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**Х. НЕПРЕОДОЛИМА СИЛА**

***Чл.21.* *(1)*** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

***(2)*** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

***(3)*** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 (пет) календарни дни от настъпването на непреодолимата сила. При неуведомяване се дължи обезщетение за настъпилите от това вреди.

***(4)*** Докато трае непреодолимата сила, изпълнението на задълженията и на свързаните с тях насрещни задължения се спира.

#### XІ. КОРЕСПОНДЕНЦИЯ

***Чл.22.*** (1) Всички съобщения, уведомления и известия, свързани с изпълнението на настоящия договор, са валидни, ако са направени в писмена форма и са подписани от упълномощените за това лица.

(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс;

4. датата на получаване – при изпращане по електронна поща.

***Чл.22*. *(1)*** Валидни адреси и данни на страните са:

1. **За ВЪЗЛОЖИТЕЛЯ :**

Софийска опера и балет

Адрес: гр. София - 1000, бул. „Дондуков” № 30,

тел.: 02/800 63 53, факс: 02/987 79 98

ел. поща: office@operasofia.bg

Упълномощено лице по договора: Христина Станева – Зам. директор „Административни въпроси“

2. **За ИЗПЪЛНИТЕЛЯ:**

Адрес: ...............................................................

тел.: ...................................................................

ел. поща: ..........................................................

Упълномощено лице по договора: ............................................................................

***(2)*** При промяна на горните данни съответната страна е длъжна да уведоми другата в 3 (три) дневен срок от промяната.

**XI. ПОДСЪДНОСТ**

***Чл.23.*** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

***Чл.24.*** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХII. ОБЩИ РАЗПОРЕДБИ**

***Чл.25.*** Условията за създаване на резервации, издаване, ползване и анулиране на самолетни билети, възстановяване на суми (изцяло или частично) по тях, се определят и подчиняват на правилата за регулиране на международен транспорт, установени от IATA (Международна асоциация за въздушен транспорт), международните конвенции и конкретните авиокомпании-превозвачи.

***Чл.26.*** Настоящият договор се сключва на основание чл. 194, ал.1 от ЗОП във връзка с чл. 20, ал. 3, т. 2 от ЗОП и Протокола на комисията, провела избора на изпълнител по проведената обществена поръчка по реда и при условията на Глава 26 от ЗОП и Глава 9 от ППЗОП.

***Чл.27.*** Никоя от страните няма право да прехвърля свои права или задължения по договора на трети лица.

Настоящият договор, ведно с приложенията, се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са:

1. Предложение за изпълнение на поръчката – приложение № 1;

2. Ценово предложение – приложение № 2;

3. Техническа спецификация на Възложителя – приложение № 3;

4. Списък на персонала, който ще бъде ангажиран с изпълнение на поръчката – приложение № 4 ;

5. Документ за внесена гаранция за изпълнение на договора.

**ВЪЗЛОЖИТЕЛ:**  **ИЗПЪЛНИТЕЛ:**

 **Пламен Карталов ..............................................**

 ***Директор на Софийска опера и балет***

Гл. счетоводител:

 (Юлиана Койчева)

1. *Клаузите на чл. 16а са приложими, само в случаите, когато в процедурата Изпълнителят е декларирал, че ще ползва подизпълнители при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузите на чл. 16а се заличават.* [↑](#footnote-ref-2)
2. *В зависимост от това дали е сключен договор за подизпълнение или допълнително споразумение за замяна на подизпълнител/включване на подизпълнител, се представят доказателства по чл. 66, ал. 2 или по чл. 66, ал. 11 от ЗОП.*  [↑](#footnote-ref-3)
3. *Последното се записва в случай, че участникът, избран за изпълнител е обединение.*  [↑](#footnote-ref-4)
4. *Хипотезата за член на обединението се вписва в договора, когато участникът, определен за изпълнител е Обединение.*  [↑](#footnote-ref-5)